Document ID: /fineweb-2-swissfilter-quality_10-filterrobots/filtered/05600.jsonl.gz/2

To je noćna mora svakog vozača. U nesreći na auto-putu A2 prošlog četvrtka, jedan auto se zapalio. Vozač se nije mogao osloboditi i izgoreo je u svom električnom vozilu.
Sada je identitet žrtve poznat. Radi se o nemačkom biznismenu Reinholdu R. (48). On je bio direktor slovačke drvne kompanije Europlac i holding kompanija u nemačkom gradu Tettnang u blizini Fridrichshafena.
Kako saznajemo, biznismen se vraćao iz poslovne posete Milanu, kada je odjednom izgubio kontrolu nad svojim vozilom u blizini tunela Monte-Ceneri.
Električni automobil je udario punom brzinom u barijeru koja razdvaja trake auto-puta i zapalio se.
Za kratko vreme, plamen je zahvatio čitav automobil, tako da R. nije imao nikakve šanse da pobegne.
Zašto se automobil zapalio nikom nije jasno. Međutim kako kažu iz vatrogasne službe Bellinzone, to su mogla da izazovu teška oštećenja na bateriji Tesle.
U međuvremenu, portparol Tesle je izrazio svoje duboko žaljenje zbog nesreće, i najavio da će blisko sarađivati sa vlastima, kako bi se pojasnilo šta je dovelo do nesreće.
Zašto je R. izgubio kontrolu nad svojim vozilom još nije poznato. Iza njega je ostala supruga i troje dece.